*Srednja škola dr. Antuna Barca Crikvenica*

*Zidarska 4*

*51260 Crikvenica*

*OIB: 96174960484*

**OBRAZLOŽENJE POLUGODIŠNJEG IZVJEŠTAJA O IZVRŠENJU   
FINANCIJSKOG PLANA ZA RAZDOBLJE 01.01.-30.06.2023. GODINE**

***OPĆI DIO***

Škola je u izvještajnom razdoblju ostvarila ukupne prihode od 655.247,46 eura te ukupne rashode u iznosu od 624.821,93 eura što je rezultiralo viškom prihoda od 30.425,53 eura. S obzirom da preneseni manjak iz 2022. godine iznosi 13.647,87 eura, ostvaren je ukupni višak prihoda i primitaka u iznosu od 16.777,66 eura. U prvoj polovici 2023. godine ostvareno je 49,50% plana prihoda i 47,69% plana rashoda te je ostvareno 19,94 postotnih poena više prihoda nego u istom razdoblju 2022. godine i 12,46 postotnih poena više rashoda nego u prvoj polovici 2022. godine.

Višak prihoda i primitaka u iznosu od 30.425,53 eura rezultat je:

* višak prihoda od pomoći u iznosu od 33.874,66 €,
* viška prihoda za posebne namjene u iznosu 142,08 €,
* viška vlastitih prihoda 3.079,73 €
* manjak poreznih i ostalih prihoda u iznosu od 713,69 €
* manjak prihoda za decentralizirane funkcije u iznosu od 5.497,30 €,
* manjak prihoda od donacija iznosu od 459,95 €.

Škola u razdoblju od 01.01. – 30.06.2023. godine nema primitaka od financijske imovine i zaduživanja kao ni izdataka za financijsku imovinu niti otplate zajmova.

***POSEBNI DIO***

Od ukupno ostvarenih 624.821,93 eura rashoda najveći dio, 539.458,39 eura, odnosi se na program Osiguravanje uvjeta rada dok se 83.898,10 eura odnosi na program Unapređenje kvalitete odgojno obrazovnog sustava, a 1.465,44 eura se odnosi na program Kapitalna ulaganja u odgojno obrazovnu infrastrukturu.

Osiguravanje uvjeta rada je program koji obuhvaća sve materijalne i financijske troškove Škole koji nastaju tokom godine kao i rashode za zaposlene poput plaća i ostalih materijalnih prava prema Kolektivnim ugovorima i ostalim važećim propisima. Ovaj program financira se iz raznih izvora, a u prvoj polovici 2023. godine ostvareno je 54,18% plana. Osnivač – PGŽ financira osnovnu djelatnost i troškove nastale u svezi iste kroz decentralizirana sredstva, MZO pokriva troškove zaposlenika, njihovih plaća i ostalih materijalnih prava kroz Pomoći, a Škola, također, ostvaruje i vlastite prihode koji se troše prema potrebama Škole, a na uređenje i unapređenje Škole u svakom pogledu.

Program Unapređenje kvalitete odgojno obrazovnog sustava obuhvaća troškove pomoćnika u nastavi za učenike koji ne mogu samostalno pratiti nastavni program, a koji se financira iz čak tri izvora financiranja. Također, programe školskog kurikuluma i program Zdravlje i higijena za osiguranje dostatnih sredstava higijenskih potrepština i sredstava za čišćenje i dezinfekciju koje provodi Osnivač dok program Osiguranje besplatnih zaliha mensturalnih higijenskih potrepština kojim se pokrivanju troškovi higijenskih uložaka za učenice financira Ministarstvo znanosti i obrazovanja. Dok su programi RCK RECEPI i MREŽA KOM5ENTNOSTI EU projekti koji se financiraju kroz Pomoći, a također su dio Programa za unapređenje kvalitete odgojno obrazovnog sustava čije je ostvarenje plana rashoda 27,41%.

Program Kapitalna ulaganja u odgojno obrazovnu infrastrukturu su rashodi za nabavu dugotrajne imovine koja se nabavlja iz raznih izvora financiranja pri čemu najznačajniju ulogu imaju vlastita sredstva i donacije pomoću kojih se nabavlja računalna oprema, klima uređaji, knjige i slična oprema. Ostvarenje plana rashoda navedenog programa u izvještajnom razdoblju je 17,68%.

U razdoblju od 01.01. – 30.06.2023. godine uspješno su realizirani svi ciljevi jer je ostvareno više prihoda nego lani te su financirani svi nastali rashodi poslovanja. U tijeku je jedan sudski spor između Srednje škole dr. Antuna Barca i fizičke osobe, započet 2017. godine, kako je prikazanu u Posebnom izvještaju o stanju potraživanja i dospjelih obveza, te o potencijalnim obvezama po sudskim sporovima. Također, u izvještajnom razdoblju Srednja škola dr. Antuna Barca nije koristila sredstva fondova Europske unije, nije se zaduživala niti davala zajmove, stoga nema posebnih izvještaja za navedeno.

Crikvenica, 21. srpnja 2023.

Ravnateljica

Ana Tomić Njegovan, prof.